2017-12-12 – Kardoskút
szeptember 30. – Soros testületi ülés jegyzőkönyve
Nap: 2017-12-12
Beküldve: 2017-12-12 2017-12-17
Betekintés az óvodánk életébe
Fotómontázs: Varga Pál
A Kardoskúti Napköziotthonos Óvoda a 2017/18-as nevelési évben töretlen lendülettel folytatja az előző évben megkezdett munkát, melynek célja a Zöld Óvoda és a Madárbarát Óvoda megtisztelő címek megpályázása és elnyerése.
Ennek érdekében változatlanul működtetjük az intézmény udvarán tavaly kialakított veteményes kertet, melyet a gyerekekkel közösen művelünk, betakarítunk. Emellett folyamatos a komposztálás, a szelektív hulladékgyűjtés (papír, használt elem), a színes kupakok gyűjtése. Ezekhez a tevékenységeinkhez a jövőben is szívesen fogadjuk a község lakosainak együttműködését. Ezúton is köszönjük azoknak a kardoskúti embereknek a jóságát, akik megtisztelték óvodánkat azzal, hogy hozzánk hozták feleslegessé vált papír hulladékukat, használt elemeiket, színes kupakjaikat. Nagyobb összegyűlt mennyiség után a kupakokat folyamatosan eljuttatjuk egy súlyos beteg kisfiúnak, ezzel, ha szerényen is, de hozzájárulva gyógykezeléséhez.
Idén második ízben neveztünk be a Madárbarát leszek programba. Október második felében most is kifüggesztettük a madáretetőt, amit rendszeresen feltöltünk eleséggel. Néhány napon belül rá is találtak a kismadarak, a gyerekek nagy örömére, akik azóta is nap mint nap figyelik a madárseregletet az ablakból.
Változatos tevékenységeinkbe a szeptemberben érkező kiscsoportosaink is hamar bekapcsolódtak, még csak két hete jártak óvodába, mikor az első eseményünkön részt vettek. Igen bátran léptek a „világot jelentő deszkákra” Fehértó Napján, ahol a nemzeti park felkérésére dalos játékokkal, mondókákkal nyitottuk meg a nap színpadi előadásait. Büszkék vagyunk óvodásainkra!
Ősszel a Prozlik tanyán vendégeskedtünk, megfigyelhettük különleges állataikat, amire hálás szívvel gondolunk vissza, és a finom süteményre, amivel vártak bennünket. Sóshalmon szüreteltünk ismét. Hamar megteltek a kiskosarak finom édes szőlővel. A gyerekek lelkesedését az elmaradhatatlan kóstolás nagyban inspirálta. A megmaradt gyümölcsöket kipréseltünk, így a gyerekek megízlelhették a saját gyártású friss szőlőlevet. Szüreti táncházzal zártuk az időszakot, mely alkalmon boldogan láttuk az új résztvevőket, akik jókedvvel kapcsolódtak be a dél-alföldi táncokba.
Együttműködő partnereinkkel, a Körös-Maros Nemzeti Park Sóstói-telepével és a Kardoskúti Faluszépítő és Turisztikai Egyesülettel tartjuk és ápoljuk a jó kapcsolatot, támogatásuknak sokat köszönhet óvodánk. Így lehet része gyermekeinknek olyan eseményekben, természeti látványosságokban, amit sokan nem mondhatnak el magukról. Nemrég módunk volt ismét megfigyelni a kis szürkemarha borjakat a parkban, ritka élményként láttunk egy aznap éjjel született kicsi jószágot anyja körül „csetleni-botlani”. Természetesen az őshonos juh fajtákat is megmutatták nekünk, köztük azokat a bárányokat, akiket tavasszal simogathattunk pár napos, hetesként. Egy nagyobbacskát most is kivezettek az ovisoknak. A madárles sem maradhatott ki, távcsővel hosszasan figyeltünk egy egerész ölyvet és a krúgatva szálló darvakat.
A Kardoskúti Kertbarát Kör meghívására csatlakoztunk a gyümölcsfaültetéshez. Ez a program nagyszerű lehetőséget biztosít az óvodás korosztály számára újabb ismeretek szerzésére, a gyümölcsig eljutás folyamatának megfigyelésére.
A Széltapogatók Nonprofit Kft-vel kíváncsian várjuk további közös tevékenységeinket, a hozzájuk kapcsolódó eddigi rendkívüli élményeink mellé.
Januárban, nagy örömünkre, tovább gyarapszik intézményünk létszáma, az újesztendőt új óvodások érkezésével köszöntjük. Végezetül életünk vidám perceiből egy kis ízelítő:
„Gyerekszáj:”
„Elestem a nővérem szobájában, és lemorzsoltam a térdemet.”
Ebédre húsleves volt, a tányér aljáról már nehéz volt kikanalazni:
„Ezt a levét szerintem már szívószállal kellene…”
Óvó néni lábán új papucs, mire az egyik kisfiú:
„Memória habos a papucsod! Láttam a reklámban.”
Gyakran játszanak „családosat”. Kisfiú a kislánynak:
„Leszünk szerelmesek? Leszel a szerelmem?”
Kompótot kaptunk az ebéd mellé, aki szereti, kapni szokott még külön levét:
„Kérek még gombóc levet!”
Máskor milánói makaróni volt:
„Ez még istenibb, mint a csigaleves!”
„Tudod, miből készül a rúzs? Krumplipüréből és szőlőből.”
„Anya nem engedi, hogy örökbe fogadjam a napszemüveget, mert azt mondta, kell még neki.”
Kisfiú a kislánynak:
„Olyan puha a kezed, mint a csoki!”
5 éves: „Most már nemsokára lesz a szülinapom…kicsit sokallom!…Egyébként egy kicsit nő a szakállam is, csak még nem látszik.”
A kardoskúti óvodások mosolyt fakasztó szavaival kívánunk mindenkinek legalább ilyen vidám, bőségben, egészségben, boldogságban gazdag évet 2018-ban.
Patócs Éva
Soron következő testületi ülés meghívója 2018-10-20
Erzsébet – Katalin bál 2018-10-14
Ünnepeljünk közösen 2018-10-13
PÁLYÁZATI FELHÍVÁS 2018-10-13
Kardoskút első díszpolgára: Verasztó Lajos 2018-10-08
Megjelent a Hírmondó következő száma 2018-10-08
A község időskorú lakosait köszöntöttük 2018-10-08
Hulladékgazdálkodási ügyfélfogadás rendje 2018-10-01
Egy nap, amely az egészségről szólt 2018-09-24
XIX. Fehértó Nap 2018-09-17
Archívum Hónap kiválasztása 2018. október 2018. szeptember 2018. augusztus 2018. július 2018. június 2018. május 2018. április 2018. március 2018. február 2018. január 2017. december 2017. november 2017. október 2017. szeptember 2017. augusztus 2017. július 2017. június 2017. május 2017. április 2017. március 2017. február 2017. január 2011. december 2011. november 2011. október 2011. szeptember 2011. augusztus 2011. július 2011. június 2011. május 2011. április 2011. március 2011. február 2011. január 2010. december 2010. november 2010. október 2010. szeptember 2010. augusztus 2010. július 2010. június 2010. május 2010. április 2010. március 2010. február 2010. január 2009. december 2009. november 2009. október 2009. szeptember 2009. augusztus 2009. július 2009. június 2009. május 2009. április 2009. március 2009. február 2009. január 2008. december 2008. november 2008. október 2008. szeptember 2008. augusztus 2008. július 2008. június 2008. május 2008. április 2008. március 2008. február 2008. január 2007. december 2007. november 2007. október 2007. szeptember 2007. augusztus 2007. július 2007. június 2007. május 2007. április 2007. március 2007. február 2007. január 2006. december 2006. november 2006. október 2006. szeptember 2006. augusztus 2006. július 2006. június 2006. május 2006. március 2006. február 2005. december 2005. november 2004. január 201. október